สอบถามค่ะ มีอาการตกขาวมาผิดปกติ คือมาเยอะมาก เหมือนมีอะไรหลุดจากชาองคลอด เป็นมา 2 วัน แล้ว ก็เริ่มมีอาการปวดท้องด้านขวา พะอืดพะอม เหมือนจะอ๊วก แล้วก็เจ็บเป็นพักๆ ไม่ทราบเป็นอะไรหรอค่ะ
สวัสดีค่ะ การวินิจฉัยที่เป็นไปได้กรณีปวดท้องด้านขวา-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-ไส้ติ่งอักเสบ อาจมีอาการกินได้น้อย คลื่นไส้ มีไข้ร่วมด้วย-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดแนะนำพบแพทย์เพื่อตรวจเพิ่มเติม หากปวดที่หน้าท้องด้านขวามากเนื่องจากอาจเป็นไส้ติ่งอักเสบที่เป็นภาวะฉุกเฉินได้ แต่หากมีเรื่องตกขาวมากร่วมด้วยอาจจะนึกถึงเรื่องอวัยวะภายในอุ้งเชิงกรานอักเสบมากกว่า ซึ่งรักษาด้วยการรับประทานหรือฉีดยาฆ่าเชื้อการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด งดการมีเพศสัมพันธ์ไปก่อนหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด มีไข้ คลื่นไส้ อาเจียนมาก ควรรีบไปพบแพทย์